Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: közérdekû adatok nyilvánosságáról szóló 1992. évi LXIII. törvény átfogó felülvizsgálata. Az adatvédelmi biztos az
Paragraph Index: 640

19. § (5) bekezdése, hiszen egy nyilvános ülésen tárgyalt elõterjesztés nem zárható el a nyilvánosság elõl. (Az állásfoglalás teljes szövege a Mellékletben olvasható.) (282/K/2002) Az adatvédelmi biztosi beszámolók évek óta jelezték, hogy a helyi önkormányzatokról szóló 1990. évi LXV. törvénynek (Ötv.) a zárt testületi és bizottsági üléseivel kapcsolatos szabályai nincsenek összhangban az Avtv.-vel. Az adatvédelmi biztos 2002 õszén, a közpénzek felhasználásának és a köztulajdon használatának nyilvánosságáról, átláthatóbbá tételérõl és ellenõrzésének bõvítésérõl szóló törvény tervezetének véleményezése során javasolta annak kiegészítését egy, az Ötv.-t módosító szabállyal. Ez az önkormányzatok számára egyértelmûen elõírja, hogy az üzleti titok védelme érdekében elrendelt zárt testületi üléseken született döntéseket nem lehet a közvélemény elõl elzárni. Korrupció elleni harc – üzleti titok – nyilvánosság Az adatvédelmi biztos információszabadság védelme terén kifejtett ténykedésének kezdettõl fogva egyik központi kérdése az volt: melyek a leghatékonyabb eszközök a közpénzek átláthatóságának biztosítására. Mûködése kezdetén megfogalmazta: „Ki tudja megbecsülni, hány kitûnõ rendõrt pótolhat az, ha – amint az Adatvédelmi Biztos Irodája állandóan szorgalmazza – a jelenleginél szigorúbban érvényesítjük az Avtv.-nek azt a szabályát, mely szerint a közfeladatot ellátó szerv vagy személy a feladatkörébe tartozó ügyekben – ideértve a gazdálkodásával kapcsolatos ügyeket is – köteles elõsegíteni a közvélemény pontos és gyors tájékoztatását. Ha majdnem minden titkot (minden titkot nem lehet még itt sem megszüntetni) eloszlatunk a közpénzek elköltése környékén. Ha tehát ezt a szabadságjogot valamivel komolyabban vennénk, esetrõl esetre kényelmetlen helyzetbe hoznánk talán az állam szerveit, ugyanakkor felbecsülhetetlen segítséget is kapna ezzel az állam. Rákényszerülne arra, amire egyébként kevés hajlandóságot mutat, hogy végre önmagát racionalizálja, és ne a társadalmat kívánja mindig megfegyelmezni.” (Az adatvédelmi biztos beszámolója 1995-1996. Budapest, 1997. 32-33. oldal) Noha az információszabadság Avtv.-beli szabályozása az elmúlt tíz év alatt kétségtelenül kiállta a gyakorlat próbáját, a jogalkotó azzal, hogy annak idején nem számolt az üzleti titok védelme és a közérdekû adatok nyilvánosságának konfliktusával, nehéz helyzetbe hozta az üzleti adatokat kezelõ szerveket. Az adatvédelmi biztos mûködésének közel nyolc esztendeje alatt a jogszabályi ellentmondásokat igyekezett jogértelmezéssel feloldani. Számos ajánlásban és állásfoglalásban mondta ki, hogy az üzleti adatok titokban maradásához az érintettnek akkor nem fûzõdik méltányolható érdeke, ha az adat a közpénzek felhasználásával, a közvagyon mûködtetésével, vagy ha a gazdálkodó szervezet jogsértõ magatartásával függ össze. 2002-ben az üzleti titok és a közérdekû adat konfliktusának legérdekesebb ügye az a vizsgálat volt, amelyet a biztos a Westel Mobil Rt.-nek a Gazdasági Versenyhivatal (GVH) elleni panasza nyomán indított. Az indítványozó azt kifogásolta, hogy a GVH a mobiltelefon szolgáltatás ágazatban lefolytatott vizsgálatát összegezõ jelentését – jogsértõ módon – internetes honlapján közzétette. Az adatvédelmi biztos álláspontja szerint a GVH által közzé tett jelentés egyedi üzleti adatokat nem tartalmaz, megállapításai pedig csupán közvetve vonatkoznak az egyes vállalkozásokra. A jelentést a GVH nemcsak, hogy jogosult, de az Avtv. rendelkezései alapján kérelemre köteles is bárki számára hozzáférhetõvé tenni, eljárása ezért megfelelt a személyes adatok védelmérõl és a közérdekû adatok nyilvánosságáról szóló törvény elõírásainak. (Az állásfoglalás teljes szövege a Mellékletben olvasható.) (842/A/2002) Az adatvédelmi biztos amellett, hogy az ilyen ügyekben rendre kifejtette álláspontját, többször felhívta a jogalkotó figyelmét arra, hogy az üzleti adatokat kezelõ szervek és az érintett vállalkozások számára a megnyugtató megoldást a megfelelõ törvényi szabályozás jelentené, hiszen a jelenlegi helyzet sokszor lehetetlen feladat elé állítja a jogalkalmazót, amikor arról kell döntenie, hogy a közérdekû adat eltitkolása vagy az üzleti titok megsértése bûncselekmények közül melyiket kockáztassa. A 2002. év örvendetes fejleménye, hogy a nyáron megkezdõdött kodifikációs munkálatok, majd az õsz folyamán több fordulóban lefolytatott szakmai egyeztetések után az Igazságügyi Minisztérium decemberben benyújtotta az Országgyûlésnek a közpénzek felhasználásának és a köztulajdon használatának nyilvánosságáról, átláthatóbbá tételérõl és ellenõrzésének bõvítésérõl szóló törvényjavaslatot. A 18 törvényt módosító törvénycsomag célja, hogy kiterjessze és megerõsítse az állami ellenõrzõ szervek hatáskörét, segítse a költségvetési források felhasználásának hatékony ellenõrzését, a közpénzek és a köztulajdon felhasználásának és hasznosításának átláthatóságát, a korrupció visszaszorítását. Biztosítani kívánja a költségvetési pénzeszközökbõl történõ támogatások nyújtásának, a közvagyon használatának megfelelõ nyilvánosságát, továbbá azt, hogy a nyilvánosság ereje kényszerítse ki a közpénzfelhasználás során annak átláthatóbbá tételét és a jogkövetõ magatartást. Az adatvédelmi biztos korábbi javaslatait és az elõkészítés során kifejtett észrevételeit elfogadva a tervezet az Avtv. kiegészítésével meghatározza milyen esetekben nem lehet a közérdekû adatokat az üzleti titok védelmére hivatkozva visszatartani. A jogalkalmazók munkájának megkönnyítése érdekében a módosítás kiterjed számos kapcsolódó törvényre, így például a koncesszióról, a privatizációról, a közbeszerzésekrõl szóló, a hitelintézetekrõl és a pénzügyi vállalkozásokról szóló törvényre is. Külön kiemelendõ, hogy a tervezet – bevezetve a közérdekbõl nyilvános adat fogalmát –, az adatközlési kötelezettséget ki akarja terjeszteni azokra a gazdasági társaságokra is, amelyek központi vagy helyi költségvetési forrásokat használnak fel. (484/J/2002) Közszereplõk adatainak nyilvánossága A kérdés, hogy hol húzódik a közszereplõk (közfeladatot ellátó személyek) adatainak védelme és a tevékenységük megismeréséhez szükséges adatok nyilvánosságának határa, azaz az adatvédelmi biztos által védett két alapjog konfliktusa az üzleti titok kérdéséhez hasonlóan végig kíséri a biztos egész eddigi tevékenységét. Ebben az esztendõben e téren az egyik kiemelkedõ jelentõségû kérdés a közfeladatot ellátó személyek közül az önkormányzati képviselõk kötelezõen benyújtandó vagyonnyilatkozatainak nyilvánossága volt. Az adatvédelmi biztos 2001. évi beszámolójában már jelezte a vagyonnyilatkozatok kötelezõ elrendelésével és fokozatos kiterjesztésével kapcsolatos aggályait, egyetértését hivatali elõdjének hasonló álláspontjával. (Lásd: Az adatvédelmi biztos beszámolója 2001. Budapest, 2002. 138-139. oldal) A biztos több beadvány alapján vizsgálatot indított az önkormányzati képviselõk vagyonnyilatkozatának nyilvánosságával kapcsolatban, melyet az egyes közhatalmi feladatokat ellátó, valamint közvagyonnal gazdálkodó tisztségeket betöltõ

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes